୧୦ରେ ସଂସଦର ନୂଆ ଭବନ ଶିଳାନ୍ୟାସ କରିବେ ମୋଦି - OTV Khabar.\n୧୦ରେ ସଂସଦର ନୂଆ ଭବନ ଶିଳାନ୍ୟାସ କରିବେ ମୋଦି\nଆସନ୍ତା ୧୦ ତାରିଖରେ ବହୁ ପ୍ରତୀକ୍ଷିତ ସଂସଦର ନୂଆ ଭବନର ଶିଳାନ୍ୟାସ କରିବେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି । ଏ ନେଇ ଆଜି ଲୋକସଭା ବାଚସ୍ପତି ଓମ୍ ବିର୍ଲା ସୂଚନା ଦେଇଛନ୍ତି । ୬୪ ହଜାର ୫୦୦ ବର୍ଗମିଟର ବିଶିଷ୍ଟ ନୂତନ ଭବନର ନିର୍ମାଣ ପାଇଁ ବ୍ୟୟବରାଦ ରହିଛି ପ୍ରାୟ ୯୭୧ କୋଟି ।\nନୂଆ ଭବନ ନିର୍ମାଣ ନେଇ କ'ଣ କହିଲେ ଲୋକସଭା ବାଚସ୍ପତି\nନୂଆ ଭବନ ନିର୍ମାଣ ନେଇ ଘୋଷଣା ଅବସରରେ ଲୋକସଭା ବାଚସ୍ପତି ଓମ୍ ବିର୍ଲା କହିଛନ୍ତି- ଗଣତନ୍ତ୍ରର ମନ୍ଦିରକୁ ଏବେ ୧୦୦ ବର୍ଷ ପୂରିଲା। ଆମେ ଗର୍ବ ଅନୁଭବ କରିବା ଯେ ଆମ ଲୋକମାନଙ୍କ ପରିଶ୍ରମରେ ଏହି ଭବନ ନିର୍ମାଣ ହେବ, ଯାହାକି 'ଆତ୍ମନିର୍ଭର ଭାରତ ଯୋଜନା'ର ଏକ ବଡ଼ ଉଦାହରଣ ସାଜିବ । ନୂଆ ଭବନଟି ସଂସ୍କୃତିର ସୋ କେସ୍ ହେବ ବୋଲି ଦୃଢ଼ୋକ୍ତି ପ୍ରକାଶ କରିଛନ୍ତି ଓମ୍ ବିର୍ଲା। ଏଇ ୭୫ତମ ସ୍ୱାଧୀନତା ଦିବସରେ ପାର୍ଲାମେଣ୍ଟ ଅଧିବେଶନ ନୂଆ ଭବନରେ ହେବବୋଲି ଆଶା ପ୍ରକାଶ କରିଛନ୍ତି ଓମ୍ ବିର୍ଲା।\nOn Dec 10, the PM Modi will perform Bhumi Pujan for the new state-of-the-art Parliament building.\nHopefully, in the 75th year of independence, Parliament session will be held in the new building. pic.twitter.com/M2uYrZT7X9\n -  Clio's Chronicles (@CliosChronicles) December 5, 2020\nସମସ୍ତ ସାଂସଦଙ୍କ ଅଫିସ୍ ଏବଂ ଡିଜିଟାଲ ଇଣ୍ଡିଆକୁ ପ୍ରାଧାନ୍ୟ ଦେଇ ପେପରଲେସ ଅଫିସ୍ ପାଇଁ ପୃଥକ ପୃଥକ ଘର ହେବ। ନୂତନ ଭବନରେ ଏକ ଗ୍ରାଣ୍ଡ କନଷ୍ଟିଚ୍ୟୁଏସନ୍ ହଲ୍ ତିଆରି ହେବ। ଯେଉଁଥିରେ ଭାରତର ଗଣତାନ୍ତ୍ରିକ ସଂସ୍କୃତିର ପ୍ରତିଫଳିତ ହେବ। ତେବେ ଆସନ୍ତା ୧୦ ତାରିଖରେ ସଂସଦର ନୂଆ ଭବନର ଶିଳାନ୍ୟାସ ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ନିମନ୍ତ୍ରଣ କରାଯାଇଥିବା ସୂଚନା ଦେଇଛନ୍ତି ଲୋକସଭା ବାଚସ୍ପତି ଓମ୍ ବିର୍ଲା। ଏବେ ଲୋକସଭାରେ ୫୪୩ ସଦସ୍ୟ ଥିବାବେଳେ ରାଜ୍ୟସଭାରେ ୨୪୫ ସଦସ୍ୟ ଅଛନ୍ତି ।\nଆଶଙ୍କା କମୁଛି, ବଡ଼ ବିପଦ ଟଳୁଛି !
